Dan Kwesi

Dan Kwasi Abodakpi (wɔwoo no afe apem ahaakorɔn eduonum ne bosoom Fankwa ne da a ɔtɔdo eduonu-esuon) yɛ Ghana amanyɛnyi na mbrahyɛbaguanyi wɔ mbrahyɛbagua a ɔtɔdo anan no  wɔ kwasafoman a otsia anan no  mu dze ma Keta mpasuardo  wɔ Firaw mbewdo.

Ɔsoom dɛ aban ananmusinyi ma Eguadzi na Edwumayɛ (Minister of Trade and Industry) a abɛsen kɔ.

 Ɔbra Ahyɛse na Nwomasua 
Wɔwoo Abodakpi wɔ Keta  wɔ Firaw mbewdo wɔ afe apem ahaakorɔn eduonum  ne bosoom Fankwa ne da a ɔtɔdo eduonu-esuon mu. Onyaa ne nwomasua wɔ "University of Pennsylvania" na onyaa ne "Doctor of Philosophy".
Ɔsanee kɔr Ghana suapɔn mu (University of Ghana) na onyaa ne "Bachelor of Science".

 Edwuma 
Abodakpi yɛ Kɛmekal mfiryɛfo (chemical engineer) na afei nna ɔyɛ mbrahyɛbaguanyi wɔ mbrahyɛbagua a otsia anan no wɔ kwasafoman a ɔtɔdo anan no  mu  wɔ Ghana dze ma Keta mpasuar wɔ fitsi afe apem ahaakorɔn eduokorɔn-esuon kesi afe apem ahaebien na akorɔn mu.

 Amanyɛsɛm 
Abodakpi yɛ NDC amanyɛkuwba.  Wɔpaaw no dɛ mbrahyɛbaguanyi wɔ mbrahyɛbagua a odzikan no wɔ kwasafoman a otsia anan no mu  wɔ afe apem ahaakorɔn eduokorɔn-ebiasa wɔ ber a odzii kunyim wɔ afe apem ahaakorɔn eduokorɔn-ebien ne bosoom Mumu ne da a ɔtɔdo eduonu-akorɔn Ghana mbrahyɛbagua abatow no mu.

Ekyir no wɔsaan yii no dɔ mbrahyɛbaguanyi wɔ mbrahyɛbagua a  ɔtɔdo ebien no wɔ kwasafoman a otsia anan no mu wɔ Ghana wɔ afe apem ahaakorɔn eduokorɔn-esia no bosoom Mumu Ghana asahen abatow no baa ewiei no.

Woyii Abodakpi dɛ mbrahyɛbaguanyi wɔ Keta mpasuar wɔ afe apem ahaebien Ghana asahen abatow no mu. Odzii kunyim wɔ NDC amanyɛkuw  no akwanya ahoma do.

Mbrahyɛbagua dzibew du-akorɔn mu no, nna Abodakpi ne mpasuar ka dzibew du-esuon a NDC amanyɛkuw no tumii fae noho  wɔ  abatow a ɔkɔr do dɛm afe no wɔ Firaw mbewdo no ho. NDC amanyɛkuw no nyaa Dɔm-kuma mbrahyɛbagua dzibew eduokorɔn-ebien dze fii mbrahyɛbagua dzibew ahaebien no mu wɔ mbrahyɛbagua a ɔtɔdo ebiasa no wɔ kwasafoman a otsia anan no mu.

Wɔdze mba 25,853 yii no. Nna mba yi gyina hɔ ma 90.9% dze fi mba papa no  mu.  Wɔsaan Chris Archmann-Ackummey "National Reformed Party" kuwba, Emmanuel K. Vorkeh a ɔyɛ Ɔson amanyɛkuwba (New Patriotic Party), Gladys Adzo Tsikpo a ɔyɛ "Convention People's Party" kuwba na Ferdinand Fiawoo-Piccolo a ɔyɛ "People's National Convention" kuw no ananmusinyi ho paaw Abodakpi.

Mba a nyimpakuw yi nyae yɛ 898, 847, 519 na 244 dɛ mbrɛ hɔn edzin no dzidzi do no. Mba yi gyina hɔ ma 3.3%, 3.1%, 1.9% na 0.9% pɛpɛɛpɛr.

 N'abrabɔ 
Abodakpi yɛ Kristianyi.